section_heading: Odnos govornih i znakovnih jezika
paragraph_text: Nadalje, zemlje koje koriste jedan govorni jezik mogu imati dva ili više znakovna jezika, a moguće je i da neko područje s više govornih jezika koristi samo jedan znakovni jezik. Južnoafrička Republika dobar je primjer za to jer ima 11 službenih i sličan broj neslužbenih govornih jezika. Međutim, ima samo jedan znakovni jezik s dvije varijante nastale zbog toga što su dvije velike škole za gluhe pokrivale različita područja zemlje.